ವೆನಿಸ್‌ ಪ್ರಪಂಚದ ಅತ್ಯಂತ ಪ್ರಮುಖ ಪ್ರವಾಸಿ ಸ್ಥಳಗಳಲ್ಲಿ ಒಂದಾಗಿದೆ. ಈ ನಗರವು ಪ್ರಪಂಚದ ಪ್ರಸಿದ್ದ ನಗರಗಳಲ್ಲಿ ಒಂದು ಹಾಗೂ ಕಲೆಗೆ ಹೆಸರುವಾಸಿಯಾದ ಅತ್ಯಂತ ಸುಂದರ ನಗರಗಳಲ್ಲಿ ಒಂದು ಎನಿಸಿಕೊಂಡಿದೆ. ನಗರಕ್ಕೆ ಪ್ರತಿ ನಿತ್ಯ ಸುಮಾರು 50,000 ಪ್ರವಾಸಿಗರು ಬರುತ್ತಾರೆ(2007ರ ಅಂದಾಜಿನಂತೆ). 2006ರಲ್ಲಿ, ಅದು ವಿಶ್ವದ 28ನೇ ಅತ್ಯಂತ ಅಂತರರಾಷ್ಟ್ರೀಯವಾಗಿ ಭೇಟಿ ನೀಡಿದ ನಗರವಾಗಿತ್ತು, ಆ ವರ್ಷ 2.927 ಮಿಲಿಯನ್‌ ಅಂತರರಾಷ್ಟ್ರೀಯ ಪ್ರವಾಸಿಗರು ಭೇಟಿ ನೀಡಿದ್ದರು. 

18ನೇ ಶತಮಾನದಿಂದ, ವೆನಿಸ್‌ ವೈಭವದ ಪ್ರವಾಸಕ್ಕಾಗಿಯೇ ಪ್ರಮುಖ ಕೇಂದ್ರವಾಗಿದ್ದು ಪ್ರವಾಸೋದ್ಯಮವು ವೆನೆಟಿಯಾನ್‌ ಕೈಗಾರಿಕೆಯ ಪ್ರಮುಖ ವಲಯವಾಗಿತ್ತು. ಅದರ ಸುಂದರವಾದ ನಗರ ಪ್ರದೇಶವು, ಸಾಟಿಯಿಲ್ಲದಿರುವಿಕೆ ಮತ್ತು ಸಂಗೀತದಲ್ಲಿ ಶ್ರೀಮಂತಿಕೆ ಹಾಗೂ ಕಲಾತ್ಮಕ ಸಾಂಸ್ಕೃತಿಕ ಪರಂಪರೆಯನ್ನು ಹೊಂದಿತ್ತು. 19ನೇ ಶತಮಾನದಲ್ಲಿ, ಅದು ಶ್ರೀಮಂತಿಕೆ ಮತ್ತು ಪ್ರಖ್ಯಾತಿಗೆ ಸೊಗಸಾದ ಕೇಂದ್ರವಾಗಿ ಬೆಳೆಯಿತು, ಅಲ್ಲಿನ ದುಬಾರಿ ಸಂಸ್ಥೆಗಳಲ್ಲಿ ಹಲವು ಬಾರಿ ತಂಗುವ ಅಥವಾ ಊಟ ಮಾಡುವ ವ್ಯವಸ್ಥೆ ಇತ್ತು, ಅಂತಹ ಸಂಸ್ಥೆಗಳೆಂದರೆ ಡೆನೈಲಿ ಹೋಟೆಲ್‌ ಮತ್ತು ಕೆಫೆ ಫ್ಲೋರಿಯಾನ್‌. ಅದು 20ನೇ ಶತಮಾನದ ಆರಂಭದಲ್ಲಿ ಜನಪ್ರಿಯತೆ ಗಳಿಸುವಲ್ಲಿ ಮಾದರಿ ನಗರವಾಗಿ ಮುಂದುವರೆಯಿತು. 1980ರಲ್ಲಿ ವೆನಿಸ್ ಹಬ್ಬವು ಮತ್ತೆ ಆಚರಿಸಲ್ಪಟ್ಟಿತು. ಈ ನಗರ ಅಂತರರಾಷ್ಟ್ರೀಯ ಸಮಾವೇಶಗಳು ಮತ್ತು ಹಬ್ಬಗಳ ಪ್ರಮುಖ ಕೇಂದ್ರವಾಗಿ ಬೆಳೆಯಿತು. ಆ ಹಬ್ಬಗಳೆಂದರೆ ಪ್ರತಿಷ್ಠೆಯ ವೆನಿಸ್ ಬೈನೆಲ್ ಮತ್ತು ವೆನಿಸ್ ಫಿಲ್ಮ್ ಫೆಸ್ಟಿವಲ್. ಅವು ನಾಟಕ, ಸಾಂಸ್ಕೃತಿಕ, ಚಲನಚಿತ್ರ, ಕಲಾತ್ಮಕ ಮತ್ತು ಸಂಗೀತ ನಿರ್ಮಾಣಗಳಿಂದ ವಿಶ್ವದಾದ್ಯಂತ ಪ್ರವಾಸಿಗರನ್ನು ಆಕರ್ಷಿಸುತ್ತಿದ್ದವು.

ಇಂದು ವೆನಿಸ್‌ನಲ್ಲಿ ಬಹುಸಂಖ್ಯೆಯಲ್ಲಿ ಆಕರ್ಷಣಾ ಸ್ಥಳಗಳಿವೆ, ಅವುಗಳೆಂದರೆ ಸೇಂಟ್ ಮಾರ್ಕ್ಸ್ ಬೆಸಿಲಿಕ , ದ ಗ್ರಾಂಡ್ ಕೆನಾಲ್ ಮತ್ತು ದ ಪೈಜಾ ಸ್ಯಾನ್ ಮಾರ್ಕೊ ಮುಂತಾದವು. ಲಿಡೊ ಡಿ ವೆನೆಜಿಯಾವು ಸಹ ಪ್ರಸಿದ್ಧ ಅಂತರರಾಷ್ಟ್ರೀಯ ದುಬಾರಿ ಸ್ಥಳವಾಗಿದೆ, ಅದು ಸಾವಿರಾರು ನಟರು, ವಿಮರ್ಶಕರು, ಹೆಸರಾಂತ ವ್ಯಕ್ತಿಗಳು ಮತ್ತು ಅದರಲ್ಲೂ ಮುಖ್ಯವಾಗಿ ಸಿನಿಮಾ ರಂಗದ ಜನರನ್ನು ಹೆಚ್ಚು ಆಕರ್ಷಿಸುತ್ತಿದೆ. 

ಪ್ರವಾಸೋದ್ಯಮ
ಕಲೆ ಮತ್ತು ಮುದ್ರಣ
ವಿಸ್ತರಣೆ
ಹಬ್ಬಗಳು